經數: 一七一六

經名: 妙法蓮華經玄義卷第十上

頁數: 八○一

上              欄

彌勒闔衆心決文殊. 與解脫月金剛藏. 若

爲有異. 又本門中菩薩. 請佛說於佛法.

豈比菩薩請菩薩說菩薩法耶. 若就此意

有加於彼. 若彼列衆十方雲集. 皆是盧舍那

佛. 宿世知識. 此經雲集地涌菩薩. 皆從釋

尊發心. 是我所化. 此一往則齊而不無[&FFFF]#

密. 又彼明十方佛說華嚴. 被加者. 同名法

慧金剛藏等. 不言彼佛是舍那分身. 今明

三變土田. 一方各四百萬億那由他土. 滿中

諸佛悉是釋尊分身. 此意異彼. 彼以華嚴

爲勝. □復出一兩句. 非故興毁. 若較其優

劣恐成失旨. 但此法華開權顯本. 前後二

文疑多請倍. 不比餘經. □爲深論佛敎妙

說聖心. 近會圓因遠申本果. 所以疑請不

已. 若能精知敎相. 則識如來權實二智也.

敎意甚深其略如是

○二出異解者. 卽爲十意. 所謂南三北七.

南北地通用三種敎相. 一頓二漸三不定. 華

嚴爲化菩薩. 如日照高山名爲頓敎. 三藏

爲化小乘. 先敎半字. 故名有相敎. 十二年

後爲大乘人. 說五時般若乃至常住. 名無

相敎. 此等俱爲漸敎也. 別有一經非頓漸

攝. 而明佛性常住. 勝□光明等是也. 此名

偏方不定敎. 此之三意通途共用也. 一者虎

丘山□師. 述頓與不定不殊前舊. 漸更爲

三十二年前. 明三藏見有得道. 名有相敎.

十二年後齊至法華. 明見空得道名無相

敎. 最後雙林明一切衆生佛性. 闡提作佛.

明常住敎也. 二者宗愛法師. 頓與不定同

中              欄

前. 就漸更判四時敎. 卽莊嚴旻師所用三

時不異前. 更於無相後常住之前. 指法華

會三歸一. 萬善悉向菩提. 名同歸敎也. 三

者定林柔次二師. 及道場觀法師. 明頓與

不定同前. 更判漸爲五時數. 卽開善光宅

所用也. 四時不異前. 更約無相之後同歸

之前. 指淨名思益諸方等經. 爲褒貶抑揚

敎. 四者北地師亦作五時敎. 而取提謂波

利爲人天敎. 合淨名般若爲無相敎. 餘三

不異南方. 五者菩提流支明半滿敎. 十二

年前皆是半字敎. 十二年後皆是滿字敎. 六

者佛馱三藏. 學士光統. 所辨四宗判敎. 一

因緣宗. 指毘曇六因四緣. 二假名宗. 指成

論三假. 三□相宗. 指大品三論. 四常宗. 指

涅槃華嚴等常住佛性本有湛然也七者有

師開五宗敎. 四義不異前. 更指華嚴爲法

界宗. 卽護身自軌大乘所用也. 八者有人稱

光統云. 四宗有所不收. 更開六宗. 指法

華萬善同歸. 諸佛法久後要當說眞實. 名爲

眞宗. 大集染淨俱融. 法界圓普名爲圓宗. 餘

四宗如前. 卽是耆□凜師所用. 九者北地

禪師. 明二種大乘敎. 一有相大乘. 二無相

大乘. 有相者. 如華嚴瓔珞大品等. 說階級

大地功德行相也. 無相者. 如楞伽思益眞法

無詮次. 一切衆生卽涅槃相也. 十者北地禪

師. 非四宗五宗六宗二相半滿等敎. 但一佛

乘無二亦無三. 一音說法隨類異解諸佛

常行一乘衆生見三. 但是一音敎也. 出異

解. 竟

下              欄

○三明難者. 先難南地五時其義不成. 餘

四時三時例壞也. 若言十二年前名有相敎

者. 成實論師自誣己論. 論云. 我今正欲明

三藏中實義. 實義者所謂空. 是空非無相

耶. 三藏非十二年前耶. 又阿含中說. 是

老死誰老死二皆邪見. 無是老死卽法空.

無誰老死卽生空. 三藏經中自說二空. 二

空豈非無相. 又釋論云. 三藏中明法空爲

大空. 摩訶衍中明十方空爲大空. 卽以法

空爲大空. 卽大無相. 又成道六年. 卽說女

掘摩羅經. 明空最切. 此非無相誰是無相

耶(云云). 又大論云. 從得道夜至泥洹夜. 常說

般若. 般若卽空慧也. 復次十二年前名有相

敎. 爲得道爲不得道. 若得道則乖成論. 論

師云. 有相四諦. 是調心方便實不得道. 須

見空平乃能得道. 旣言有相那忽得道. 若

不得道用此敎爲. 又拘□如五人. 最初於

佛法寂然無聲字. 獲眞實知見. 最初之言.

豈非十二年前得道耶. 又若得道敎同無

相. 若不得道敎同邪說. 又若得道得何等

道. 若見空得道還同無相. 若不見空得

道. 亦同九十五種. 非得佛道. 有相之敎具

有二過(云云). 二難十二年後名無相敎. 明

空蕩相未明佛性常住. 猶是無常. 八十年

佛亦不會三歸一. 亦無彈訶褒貶者. 此不

可解. 若言無相何意不蕩無常. 猶有無

常何. 謂無相. 若言不明佛性法身常住

者. 共般若. 可非佛性法身常等. 不共般若

云何非佛性耶. 大經云. 佛性有五種名. 亦

經數: 一七一六

經名: 妙法蓮華經玄義卷第十上

頁數: 八○二

上              欄

名首楞嚴. 亦名般若. 般若乃是佛性之異

名. 何得言非. 彼卽救言. 經稱佛性亦名般

若者. 是三德之般若. 何關無相之般若. 若

爾者. 涅槃第八何意云如我先於摩訶般若

中. 說我與無我其性不二. 不二之性卽是

實性. 實性之性卽是佛性. 如此遙指明文灼

然. 何意言非. 又涅槃佛性. □是法性常住不

可變易. 般若明實相實際. 不來不去卽是

佛無生法. 無生法卽是佛. 二義何異. 故知法

性實相卽是正因佛性. 般若觀照卽是了因

佛性. 五度功德資發般若. 卽是緣因佛性. 此

三般若. 與涅槃三佛性復何異耶. 金剛般若

論云. 福不趣菩提. 二能趣菩提. 於餘名生

因於實名了因. 實相了因能趣菩提. 豈非

佛性. 但名異義同如前分別. 何得聞釋提

婆那民. 謂非帝釋. 其謬類此. 若言無常八

十年佛說. 非佛性常住者. 涅槃亦云. 八十

年佛背痛有疾. 於娑羅入滅那忽譚常辨

性(云云). 釋論云. 佛有生身法身. 生身同人

法. 有寒熱病患馬麥乞乳. 法性身佛光明無

邊. 色像無邊. 尊特之身猶如虛空. 爲法性身

菩薩說法. 聽法之衆尙非生死身. 何肉佛

耶. 釋論云. 又生身佛壽則有量. 法身佛壽則

無量. 豈可以無常八十年加於法身耶. 小

乘中云法身尙其不滅. 如均提沙彌憂惱.

佛問汝和尙戒身滅不. 答言不. 乃至解脫知

見滅不. 答言不. 何肉般若法身而言無常. 若

言般若無會三者. 何故問住品云. 諸天子

今未發三菩提心者. 應當發. 若入聲聞正

中              欄

位. 是人不能發三菩提心. 何以故. 與生死

作障隔故. 是人若發三菩提心者. 我亦隨

喜. 所以者何. 上人應心上法. 我終不斷其

功德. 若聲聞不心上法. 何所隨喜. 旣隨喜

上法卽是會三. 若言般若無彈訶者. 大品

云. 二乘智慧猶如螢火. 菩薩一日學智慧.

如日照四天下. 又十三卷云. 譬如狗不從

大家心食. 反從作務者索. 當來世善男女

人棄深般若. 而攀枝葉. 取聲聞□支佛所

應行經. 又云. 見像觀跡皆名不□. 豈有彈

訶更劇於此. 謂無褒貶耶. 若言般若是第

二時敎. 引諸天子白佛云見第二法輪轉

者. 何經不見第二. 而獨言般若. 淨名云. 始

坐道樹力降魔. 得甘露滅覺道成. 乃至說

法不有亦不無. 兩說相對亦應是第二法

輪轉. 法華亦云. 昔於波羅柰轉四諦法輪.

今復更轉最上之法輪. 涅槃又云. 昔於波羅

柰初轉法輪. 八萬天人得須陀洹果今於

此間拘尸那城. 轉法輪時. 八十萬億人得

不退轉. 經經皆有此旨. 亦應倂是第二. 何

獨般若耶. 若言十二年後明無相者. 何得

二夜常說般若. 故知. 無相之過亦甚衆多(云

云). 次難褒貶敎是第三時. 雖七百阿僧祇.

猶是無常不明常住. 直是禪訶褒揚而已.

今問說般若時. 諸大弟子皆轉敎說法. 雖

不□取. 咸以具知菩薩法門. 何得被訶[&FFFF]#

然不識是何言. 不知以何答. 故知褒貶不

應在般若之後. 非第三時也. 又彌勒等亦

被屈折. 何但聲聞. 若言七百阿僧祇者. 此

下              欄

亦不然. 其文自說佛身無爲不墮諸數. 金

剛之體何疾何惱. 爲度衆生現斯事耳. 文

辨金剛而人判七百. 涅槃亦辨金剛那忽

常住. 又云. 觀身實相觀佛亦然. 又不思議

解脫有三種. 眞性實慧方便卽是三佛性義.

且復塵勞之□是如來種. 豈非正因佛性. 不

斷癡愛起諸明脫. 明卽了因性脫卽緣因

性. 三義宛然. 判是無常. 涅槃三種佛性何

得是常耶. 次難第四時同歸敎. 正是收束

萬善入於一乘. 不明佛性神通延壽. 前過

□沙後倍上數. 亦不明常. 此不應爾. 法

華明一種性相一地所生. 其所說法皆悉到

於一切智地. 命章卽云開示悟入佛之知

見. 華嚴明佛智慧. 猶帶菩薩智慧. 菩薩智

慧如爪上土. 如來智慧如十方土. 法華純

說佛之智慧. 如十方土. 而非常者華嚴爪

上土. 云何明常住. 又華嚴始坐道場初成

正覺. 成佛太近. 法華明成佛久遠. 中間今日

皆是[&FFFF]#耳. [&FFFF]#中所說而言是常. 本地之敎豈

不明常. 又無量義經云. 說華嚴海空歷劫

修行. 未曾宣說如是甚深無量義經. 甚深

無量義經已自甚深. 甚深之經爲法華弄引.

豈不明常. 若言常住語少者. 如天子一語

可非[&FFFF]#耶. 文云. 世間相常住. 又云. 無量阿

僧祇劫. 壽命無量常住不滅. 伽耶城壽命及

數數示現等. 是應佛壽命阿僧祇. 壽命無量

者是報佛壽命. 常住不滅者. 是法佛壽命也.

三佛宛然常住義足. 法華論云. 示現三種菩

提. 一者應化佛菩提. 隨所應見而爲示現.

經數: 一七一六

經名: 妙法蓮華經玄義卷第十上

頁數: 八○三

上              欄

謂出釋氏宮去伽耶城不遠. 坐道場得

三菩提也. 二報佛菩提. 謂十地滿足得常

涅槃. 文云. 我實成佛已來無量無邊. 百千萬

億那由他劫也. 三法佛菩提. 謂如來藏性淨

涅槃. 常淸淨不變. 文云. 如來如實知見三

界之相. 不如三界見於三界. 謂衆生界卽

涅槃界. 不離衆生界卽如來藏. 又云. 我不

敢輕於汝等. 汝等皆當作佛. 卽正因佛性.

又云. 爲令衆生開佛知見. 卽了因佛性又

云. 佛種從緣起. 卽緣因佛性. 法華論亦明三

種佛性. 論云. 唯佛如來證大菩提. 究竟滿

足一切智慧. 故名大. 言我不敢輕於汝等汝

等皆當作佛者. 示諸衆生皆有佛性也. 經

論明據云何言無. 又涅槃云. 是經出世. 如

彼果實. 多所利益安樂一切. 能令衆生見

如來性. 如法華中八千聲聞得受記[&FFFF]#成

大果實. 如秋收冬藏更無所作. 若八千聲

聞. 於法華中不見佛性. 涅槃不應懸指.

明文信驗何勞苟執. 又涅槃二十五云. 究竟

畢竟者. 一切衆生所得一乘. 一乘者名爲佛

性. 以是義故我說一切衆生悉有佛性. 一

切衆生悉有一乘故. 今經是一乘之敎. 與

涅槃玄會. 且涅槃猶帶三乘得道. 此經純一

無雜. 涅槃更不發[&FFFF]#. 此經顯本義彰. 處處

唱生處處現滅. 未來常住三世益物. 人衆

見燒我土不毁. 豈是神通延壽有滅盡耶.

破神通延壽義(云云). 難第五時敎. 雙林常住.

衆生佛性闡提作佛者. 問成論師依二諦解

義. 第五時敎爲二諦攝不. 若二諦攝與諸

中              欄

敎同. 前敎二諦猶是無常. 雙林二諦何得

是常. 若雙林不出二諦. 能照別理破別惑

得是常者. 前敎所明二諦. 亦照別理破別

惑. 那忽無常. 衆生佛性闡提作佛. 例如此

難. 故知明理不異前時. 據何爲常住耶.

難頓敎者例此可解. 實旣是同據何爲頓.

權雖別異不應從事判大小. 則大[&FFFF]#倒. (云

云). 次難偏方不定敎. 謂非次第別爲一緣.

如金光勝□楞伽女掘之流也. 問女掘之經

六年所說. 列次第衆委悉餘經. 彈斥明常

分明餘敎. 釋梵四王及十弟子. 乃至文殊皆

被訶斥. 同聞宛然應入次第. 而今判作偏

方. 淨名亦是彈訶. 那得引爲次第. 又淨名

所訶事在往昔. 追述前語以辭不堪. 當

知. 十二年前已應被訶. 與女掘同. 若女掘

偏方則淨名非次. 若謂女掘明常別爲一

緣者. 淨名云. 塵勞之□是如來種. 何得是

次第之說(云云). 次難其依涅槃五味判五時

敎. 用從牛出乳. 譬三藏十二年前有相敎.

從乳出酪. 譬十二年後般若無相敎. 從酪

出生蘇. 譬方等褒貶敎. 從生蘇出熟蘇.

譬萬善同歸法華敎. 從熟蘇出醍□. 譬涅

槃常住敎. 此現見乖文義理[&FFFF]#倒相生. 殊不

次第. 何者經云. 從牛出乳. 譬初從佛出十

二部經. 云何以十二部. 對於九部有相敎

耶. 一者有相敎無十二部. 二者有相敎非佛

初說. 故不應以此爲對(云云). 彼卽救云. 小

乘亦有十二部. 引文證云. 雪山忍草牛若食

者. 卽出醍□. 更有異草生若食者. 不出醍

下              欄

□. 故知大小通有十二部. 但有佛性無佛性

之異耳. 今問縱令通有十二部者. 何故不

取明佛性之十二部爲乳敎耶. 大經第七

云. 九部不明佛性. 是人無罪. 如言大海唯

有九寶. 無有八寶. 是人無罪. 例此而言.

若十二部無佛性者. 是人得罪. 旣言具十

二部何意不明佛性. 卽墮得罪之句. 豈會

無罪十二部耶. 若言從十二部出修多羅.

修多羅對無相般若敎者. 脩多羅則通一切

有相無相. 五時皆名脩多羅. 何以獨對無相

般若. 解云般若中有直說義. 復是第二時. 故

以對之. 若言直說應是脩多羅者. 般若中

有譬說因緣說授記說論義說. 那得獨是直

說耶. 般若兼具衆說. 以脩多羅爲名者. 餘

經亦直說. 何不對脩多羅. 若言第二時者.

何經非第二時. 已如前難. 從修多羅出方

等經. 用對褒貶淨名等敎者. 淨名不應在

大品之後. 已如前破(云云). 從方等出般若.

用對法華者. 經文自云般若. 而曲辨爲法

華. □經文就義. 最爲無意. 涅槃云. 八千

聲聞於法華受記. 不道般若受記. 那得

喚法華爲般若. 乖文失旨不成次第也.

從般若出大涅槃. 彼卽解云. 從法華出大

涅槃. 此亦不會經文. 譬如□子又似[&FFFF]#羊

(云云). 五時之失其過如是. 其四時三時無勞

更難. 南方敎相不可復依也. 今更難用三

時義家云. 十二年後訖至法華. 同名無相敎

者. 法華會三般若亦應歸一. 若不爾者. 云

何同是無相. 四時亦例爾. 次難北地五時義.

經數: 一七一六

經名: 妙法蓮華經玄義卷第十上

頁數: 八○四

上              欄

若言提謂說五戒十善者. 彼經但明五戒.

不明十善. 唯是人敎則非天敎. 縱以此爲

人天敎者. 諸經皆明戒善. 亦應是人天敎

耶. 又彼經云. 五戒爲諸佛之母. 欲心佛道

讀是經欲心阿羅漢讀是經. 又云. 欲得

不死地. 當佩長生之符. 服不死之藥. 持長

樂之印長生符者卽三乘法是. 長樂印者卽

泥洹道是. 云何獨言是人天敎耶. 又云. 五

戒天地之根衆靈之源. 天持之和陰陽. 地持

之萬物生. 萬物之母萬神之父. 大道之元泥

洹之本. 又四事本五陰六衰本. 四事卽四大.

四事本淨五陰本淨. 六衰本淨. 如此等意. 窮

元極妙之說. 云何獨是人天敎耶. 又提謂長

者. 得不起法忍. 三百人得信忍二百人得

須陀洹. 四天王得柔順法忍. 龍王得信根.

阿須輪衆皆發無上正眞道意. 觀此得道豈

是人天敎耶. 復次釋論結集法藏. 初從波羅

奈至泥洹夕. 凡所說小乘法. 結爲三法藏.

從初生至雙樹. 凡說大乘結爲摩訶衍藏.

奈苑之前不預小乘攝. 何者爾時未有僧

寶. 故不應用提謂爲初敎也. 若言提謂

是□密敎. 一音異解者. 不應在顯露之初.

餘四時同南家已如前破(云云). 次難流支半

滿義. 從初鹿苑三藏皆明半義. 從般若已

去訖至涅槃. 皆明滿者此不應然. 從得道

夜常說般若. 鹿苑已來何曾不滿. 如提謂

時. 無量天人得無生忍. 成道六年已說女掘

摩羅. 涅槃云. 我初成道□沙菩薩來問是義.

如汝無異. 當知鹿苑不應純半. 從般若

中              欄

已去諸經皆滿者. 釋論云. 般若非□密敎. 以

付阿難. 法華是□密敎付諸菩薩. 若同是滿

敎. 何得一□一不□. 又若皆是滿應同會

三. 又若同是滿. 生熟二蘇應同是醍□. 醍

□應同是生熟蘇. 能譬之味旣差別不同. 所

譬之法豈倂是滿(云云). 次難四宗者. 謂因緣

宗. 指阿毘曇六因四緣. 若爾成論亦明三

因四緣. 一切諸法皆爲因緣所成. 因緣語通.

何獨在毘曇. 又因緣宗異假名宗. 故成論

云. 見有四諦是調心法. 不能得道. 旣立因

緣宗得何等道. 若得小乘道. 則與假名宗

同. 何須別立. 若得大乘道卽與圓常等同.

何須別立. 今別以爲宗. 應別判一道(云云).

次難假名宗者. 指成實論. 觀三假色虛. 乃

是世諦事法. 非彼論宗. 彼論見空得道. 應

用空爲宗. 又釋論. 明三藏中空門. 無假名

門. 若指彼義應用彼宗. 旣別立名則非見

空得道(云云). 次難不眞宗. 此指大品十喩.

爲不眞□相者. 龍樹彈方廣云. 取佛十喩.

說一切如幻如化無生無滅. 失般若意. 與

外道同. 云何拾他被彈之義. 立不眞經. 若

謂文明幻化. 不辨佛性常住爲不眞者.

此則不然. 經明佛性常住. 已如前說. 何但

此經明幻化耶. 華嚴亦云. 如化忍如夢忍.

心如工幻師等種種譬喩. 涅槃亦云. 諸法如

幻化. 佛於中不著. □是諸經皆明幻化. 亦

應是不眞宗. 若諸經幻化非不眞宗. 何獨大

品苦爲□相. 又難常宗指於涅槃. 涅槃之經

何但明常. 亦明非常非無常. 能常能無常雙

下                欄

用. 具足八術. 云何單取常用爲宗. 何不

取無常用爲宗. 單輪隻翼不能飛運(云云).

彼云. □相不眞宗卽是通敎. 常宗□是眞宗.

卽是通宗者. 宗則通眞不眞. 不眞何意沒宗

而用敎. 眞宗何意無敎而立宗. 宗若無敎

何得知眞. 眞宗若沒宗有敎. 則同名通敎.

若俱沒敎留宗則同名通宗. 若俱安敎則

同名通宗敎. 若留不眞眞. 則名通不眞宗

敎通眞宗敎. 通不眞宗可爲三乘通脩. 通

眞宗亦應三乘通脩也. 若言此通是融通之

通者. 通敎亦是通眞之眞也. 此則兩名混洞

義無別也. 彼引楞伽經云. 說通敎童□. 宗

通敎菩薩. 故以眞宗爲通宗也. 若爾是則

因緣假名不眞. 皆是童□不應悉立宗也.

覆[&FFFF]#□決. 四宗名義甚不便也. 次難五宗

者. 難四宗如前. 若言華嚴爲法界宗. 異

大涅槃. 涅槃非法界但名常宗. 大經云. 大

般涅槃是諸佛法界. 若爲劣謝華嚴耶. 若

常非法界法界非常. 法界非常應有生滅.

常非法界攝法不盡. 此皆不可然也. 大品

云. 不見一法出法性外者. 法性卽是法界.

又云. 一切法趣色是趣不過. 豈非法界之

說. 而獨言華嚴是法界. 異於涅槃大品耶.

次難六宗者. 四宗如前難. 今問眞常兩宗.

眞常若同. 何故開兩眞常. 若異俱非妙法.

何者眞若非常眞則生滅. 常若非眞常則虛

僞. 又眞若非常. 與前三宗何異. 若常非眞

卽有破壞法. 次難圓宗. 若言大集染淨圓

融. 異於涅槃華嚴者. 此亦不然. 大品云.

經數: 一七一六

經名: 妙法蓮華經玄義卷第十上

頁數: 八○五

上              欄

卽色是空非色滅空. 釋論解云. 色是生死

空是涅槃  生死際涅槃際一而無二. 此豈

非染淨俱融. 又云. 一切趣色欲. 趣瞋趣

癡諸見等. 豈非俱融之相. 淨名云. 一切塵

勞是如來種. 不斷癡愛起諸明脫. 行於非

道通達佛道. 此圓融何異大集(云云). 此六

宗五宗. 皆倚傍四宗而開. 但四宗無文. 或

言出頂王經. 經云. 初說因緣諸法空. 次敎

諸子一乘常住法. 諸法空者. 不應是假名

宗也. 一乘常住者. 不應是通敎□相也. 或

言經不度也. 四宗旣爾. 五宗六宗約四開

立. 皆難信用也. 次難有相無相大乘敎者.

相無相不應單說. 何者. 本約眞論俗還約

俗論眞. 一切智人以無爲法而有差別. 華

嚴雖論十地何曾不約法身. 楞伽思益. 雖

復論空何曾不說無生忍. 若純用有相相

則無體. 敎何所詮亦不得道. 若純用無相.

無相眞寂絶言離相. 言語道斷心行處滅. 則

非復是敎云何可說. 若言是敎敎卽是相.

何謂無相. 大品須菩提問云. 若諸法畢竟無

所有. 云何說有一地乃至十地. 佛答云. 以

諸法畢竟無所有故. 則有菩薩初地至十

地. 若諸法有決定性者. 則無一地乃至十

地. 故知二種大乘別說乖經(云云). 次難一音

敎者. 但言一大乘無三差別者. □是實智

不見權智. 若但大乘者. 法華何故云我若

[&FFFF]#佛乘. 衆生沒在苦破法不信故墜於三

惡道. 尋時思方便諸佛皆歡喜. 故知非獨

一大乘敎. 若純是一乘. 亦應純長者身. 旣有

中              欄

垢衣之體. 亦有大小敎異. 那得混判一音

失於方便. 若言佛常說一乘. 衆生見三者.

此則衆生能化佛是所化. 佛旣是能化. 應能

說三乘. 何得用一乘. 若言法華純一可

爾. 華嚴五天往反. 亦爲鈍根菩薩開別方

便. 肉餘經耶. 故知一音之敎但有一大車. 無

有僕從方便侍[&FFFF]#. 但有智慧波羅蜜. 無方

便波羅蜜(云云)

○四硏詳去取者. □實故言硏. □權故言

詳. 適法相故言去取. 若五時明敎. 得五味

方便之文. 而失一道眞實之意. 雖得其文

配對失旨. 其文通用其對宜休. 若言十二

年前明有相敎. 此得小乘一門而失三門.

何者. 三藏有四門得道. 或見有得道如阿

毘曇. 或見空得道如成實. 或見亦有亦空

得道. 如昆勒. 或見非空非有得道. 如車

匿. 故知泥洹眞法寶. 衆生各以種種門入.

若欲擧一標四. 應總言三藏. 若欲廣明

備立四種. 何意偏存有相失沒三耶. 疑

誤後生空有成諍. 若三藏中菩薩. 須廣學

四門通諸方便. 後得佛時名正遍知. 若但

標有相之敎. 唯得見有得道. 一門聲聞全

失三門入泥洹路. 則於小乘義闕. 若但有

相□偏知一門. 不解三門非正遍知. 於菩

薩義闕. 其闕則衆故須棄. 其得則寡唯存

一. 若十二年後明無相. 無相者此得共般

若. 失不共般若. 共般若有四門. 如幻如化

卽有門. 幻化卽無是空門. 幻化有而不有. 是

亦空亦有門. 雙非幻化卽非空非有門. 若

下              欄

言般若無相者. □得共般若一空門. 全失

三門. 亦失七門. 尙不是因中正遍知. 肉果

上正遍知. 其失則去其得則取(云云). 若言第

三時. 抑挫聲聞褒揚菩薩. 此得斥小一種

聲聞. 全失七種聲聞. 得顯大一意. 全不得

折挫諸偏菩薩. 褒揚極圓菩薩. 亦不得折

挫諸權菩薩. 褒揚於實菩薩. 又不識偏圓

權實四門. 所得處少不得處多. 若言第四

時同歸之敎. 唯得萬善同歸一乘之名. 不得

萬善同歸一乘之所. 所者卽佛性. 同歸常住

等也. □得會三歸一. 不得會五歸一. 不得

會七歸一. 唯得歸於一不得歸佛性常住.

有如此等失(云云). 第五時. 若依二諦論常

住. 則非常住. 若不依二諦無所間然. 彼

雖明常. 全失非常非無常. 雙用常無常.

唯得四術之一. 永失七術. 復不得其正體

(云云). 四時敎三時敎無文可依. 無實可據.

進退無所可取(云云). 北地五時亦無文據. 又

失實意. 其間去取類前可知. 半滿敎得實

意失方便意. 四宗敎失五味方便意. 又失

實意. 五宗六宗例如此. 二種大乘敎權實乖

離. 父母乖離. 導師云何得生. 權若離實無

實相印. 是魔所說. 實若離權不可說示. 一

音敎得實失權. 鰥夫寡婦不成生言. 永無

子孫. 衆家解敎種種不同. 皆是當世之師. 各

各自謂有於深致. 時旣流播義亦添. 雜. 晩

賢情執苟諍紛□. 所以上來硏難. 次論去取.

略知大意(云云). 若除其病如上所說. 若不

除法. 用之則異. 云何用異. 有相則具用四

經數: 一七一六

經名: 妙法蓮華經玄義卷第十上

頁數: 八○六

上              欄

門 . 無相則用共不共. 八門褒貶則用貶小

褒大. 貶偏褒圓. 貶權褒實. 同歸則用同

歸一乘常住佛性. 究竟圓趣. 常住則用非

常非無常. 雙用常無常. 二鳥俱遊. 八術具

足. 用五味則次第如文在下當說. 用提謂

波利. 亦不止是人天之乘. 用半滿則有五

句. 滿開滿立半. 破半明滿. 帶半明滿. 廢

半明滿. 用因緣假名. 則爲三藏兩門耳.

用□相是通敎一門耳. 用眞□是常. 常□

是眞. 法界不獨在華嚴. 圓宗不偏指大集.

用有相無相者. 約有相明無相. 約無相

明有相. 二不相離. 用一音者. 有慧方便

解. 有方便慧解. 設取其名用義永異(云云)

○五判敎相者. 卽爲六. 一擧大綱. 二引三

文證. 三五味半滿相成. 四明合不合. 五通

別料簡. 六增數明敎. 一大綱三種. 一頓二

漸三不定. 此三名同舊義異也(云云). 今釋此

三敎各作二解. 一約敎門解. 二約觀門

解. 敎門爲信行人. 又成聞義. 觀門爲法行

人. 又成慧義. 聞慧具足. 如人有目. 日光明

照見種種色. 具如釋論偈(云云). 先約敎者.

若華嚴七處八會之說. 譬如日出先照高

山. 淨名中唯嗅□蔔. 大品中說不共般若.

法華云但說無上道. 又始見我身聞我所

說. 卽皆信受入如來慧. 若遇衆生盡敎佛

道. 涅槃二十七云. 雪山有草名爲忍辱. 牛

若食者卽得醍□. 又云. 我初成佛. □沙菩

薩來問是義. 如汝無異. 諸大乘經. 如此意

義類例皆名頓敎相也. 非頓敎部也. 二漸

中              欄

敎相者. 如涅槃十三云. 從佛出十二部經.

從十二部經出修多羅. 從修多羅出方等

經. 從方等經出般若. 從般若出涅槃. 如

此等意卽是漸敎相也. 又始自人天二乘菩

薩佛道. 亦是漸也. 又中間次第入亦是漸(云

云). 三不定敎者. 此無別法. 但約頓漸其義

自明. 今依大經二十七云. 置毒乳中乳卽

殺人. 酪蘇醍□亦能殺人. 此謂過去佛所.

[&FFFF]#聞大乘實相之敎. 譬之以毒. 今値釋迦

聲敎. 其毒卽發結惑人死. 若如提謂波利. 但

聞五戒不起法忍. 三百人得信忍. 四天王

得柔順忍. 皆服長樂之藥. 佩長生之符. 住

於戒中見諸佛母. 卽是乳中殺人也酪中殺

人者. 如智度論云. 敎有二種. 一顯露敎. 二

□密敎. 顯露者. 初轉法輪. 五比丘及八萬諸

天得法眼淨. 若□密敎. 無量菩薩得無生法

忍. 此是毒至於酪. 而能殺人也. 生蘇中殺

人者. 有諸菩薩. 於方等大乘敎得見佛性.

住大涅槃. 卽其義也. 熟蘇殺人者. 有諸菩

薩. 於摩訶般若敎得見佛性. 卽其義也醍

□殺人者. 如涅槃敎中. 鈍根聲聞開發慧

眼. 得見佛性. 乃至鈍根緣覺. 菩薩七種方

便皆入究竟涅槃. 卽其義也. 是名不定敎

相也. 非不定部. 二約觀門明義者. 一圓頓

觀. 從初發心卽觀實相. 修四種三昧行八

正道. 卽於道場開佛知見得無生忍. 如牛

食忍草卽得醍□. 其意具在止觀(云云). 二

漸次觀. 從初發心爲圓極故. 修阿那波那

十二門禪. 卽是根本之行. 故云凡夫如雜血

下              欄

乳. 次修六妙門十六特勝. 觀練熏修等. 乃

至道品四諦觀等. 卽是聲聞法. 如淸淨乳行

也. 次修十二緣觀卽是緣覺如酪行也. 次

修四弘誓願六波羅蜜. 通藏菩薩所行事理

之法. 皆如生蘇行也. 次修別敎菩薩所行

之行. 皆如熟蘇. 故云菩薩如熟蘇也. 次修

自性禪入一切禪. 乃至淸淨淨禪. 此諸法

門. 能見佛性住大涅槃. 眞應具足故名醍

□行也. 若的就菩薩位辨五味義. 如上行

妙中辨. 亦如次第禪門說也. 是名漸次觀

也. 不定觀者. 從過去佛深種善根. 今修證

十二門. 豁然開悟得無生忍卽是毒在乳中.

卽能殺人也. 若坐證不淨觀九想十想背捨

勝處. 有作四聖諦觀等. 因此禪定豁然. 心

開意解. 得無生忍. 卽是毒至酪中殺人也.

若有人發四私誓願. 修於六度. 體假入空

無生四諦觀. 豁然悟解得無生忍. 卽是毒至

生蘇殺人也. 若人修行六度. 修從空出假.

修無量四諦觀. 豁然心悟得無生忍. 是毒

至熟蘇而殺人也. 若有坐禪. 修中道自性

等禪正觀. 學無作四聖諦行法華般舟等四

種三昧. 豁然心悟得無生忍. 卽是醍□行中

殺人也. 今辨信法兩行明於佛法. 各作三

意. 歷前諸敎. 無有一科而不異諸法師

也. 若欲修禪學道歷前諸觀. 爲法行人.

說安心法. 無有一科與世間禪師同也. 是

名略點敎觀大意. 大該佛法. 二引三文證

者. 所謂方便品無量義經信解品也. 方便品

云. 我始坐道場. 觀樹亦經行. 於三七日中.

經數: 一七一六

經名: 妙法蓮華經玄義卷第十下

頁數: 八○七

上              欄

思惟如此事. 我所得智慧. 微妙最第一. 衆

生諸根鈍. 云何而可度. 我寧不說法. 疾

入於涅槃. 尋念過去佛所行方便力. 我

今所得道. 亦應說三乘我始坐道場. 卽是

明頓. 何者從兜率下. 法身眷屬. 如陰雲

籠月共降母胎. 胎若虛空常說妙法. 乃至

寂滅道場. 始成正覺. 爲諸菩薩純說大乘.

如日初出前照高山. 此明釋迦最初頓說

也. 序品云. 佛放眉間光. 遍照東方萬八千

土. [&FFFF]#聖主師子演說經法. 微妙第一敎諸

菩薩. 次云. 若人遭苦. 爲說涅槃盡諸苦際.

卽是現在佛先頓後漸. 又文殊釋疑引昔佛

亦爾. 文云. 又見諸如來自然成佛道. 世尊

在大衆敷演深法義. 次卽云. 一一諸佛土

聲聞衆無數. 卽是古佛先頓後漸. 又下方涌

出菩薩問訊佛. 答云. 如是如是衆生易度.

始見我身聞我所說. 卽皆信受入如來慧.

除先修習學小乘者. 如是之人. 我今亦令

得聞是經入於佛慧. 卽是釋迦初頓後漸.

如此等初頓. 未必純敎法身菩薩. 亦有凡

夫大根性者. 卽有兩義. 當體圓頓得悟者.

卽是醍□. 初心之人. 雖聞大乘始入十信.

最是初味. 初能生後復是於乳. 何者雖言

是頓. 或乘戒俱急. 或戒緩乘急. 如此業生.

無由自致. 必須應生引入七處八會. 大機

□佛. 譬忍辱草. 圓應頓說譬出醍□. 又頓

敎最初始入內凡. 仍呼爲乳. 呼爲乳者. 意

不在言. 以初故本故. 如牛新生血變爲乳.

純淨在身. 犢子若[&FFFF]#. 牛卽出乳. 佛亦如是.

中              欄

始坐道場新成正覺. 無明等血轉變爲明.

八萬法藏十二部經. 具在法身. 大機犢子先

感得乳. 乳爲衆味之初. 譬頓在衆敎之首.

故以華嚴爲乳耳. 三敎分別卽名頓敎. 亦

卽醍□五味分別卽名乳敎. 又約行者. 大

機[&FFFF]#頓卽破無明. 得無生忍行如醍□. 又

雖[&FFFF]#此頓未能悟入. 始初立行. 故其行

如乳. 若望小根性人行. 又如乳. 何者大敎

擬小如聾如[&FFFF]#. 非己智分. 行在凡地全生

如乳. 以此義故頓敎在初. 亦名醍□亦

名爲乳. 其意可見也. 次開漸者. 佛本以大

乘擬度衆生. 其不堪者尋思方便. 趣波

羅柰. 於一乘道分別說三. 卽是開三藏敎

也. 非但釋迦隱其無量神德作斯漸化. 過

現諸佛亦復如是如前所引. 當知初頓之

後. 次開於漸. 故涅槃云. 從佛出十二部經.

從十二部出修多羅. 正與此義相應. 譬如

從牛出乳從乳出酪. 其譬不違漸機. 於頓

敎未轉全生如乳. 三藏中轉革凡成聖. 喩

變乳爲酪. 卽是次第相生. 爲第二時敎. 不

取濃言優劣爲喩也. 方便品文齊於此

妙法蓮華經玄義卷第十上

妙法蓮華經玄義卷第十下

天台智者大師說

次引無量義爲證者. 文云. 我以佛眼觀一

切法. 不可宣說. 所以者何. 諸衆生性欲不

下              欄

同. 性欲不同種種說法. 文辭是一而義別

異. 義異故衆生解異. 解異故得法得果得道

亦異. 初說四諦爲心聲聞人. 而八億諸天

來下聽法. 發菩提心. 中於處處說甚深十

二因緣. 爲心支佛人. 次說方等十二部經.

摩訶般若. 華嚴海空. 宣說菩薩歷劫修行. 而

百千比丘無量衆生. 發菩提心. 或住聲聞. 萬

億人天得須陀洹至阿羅漢. 住□支佛. 佛

眼觀一切法. 卽是頓法在前. 四諦十二緣卽

是次漸. 若依此文說三藏竟. 次說方等十

二部經. 所以次小說大者. 佛本授大. 衆生

不堪抽大出小令斷結成聖. 雖有此益.

非佛本懷. 次說方等維摩思益女掘摩羅.

彈訶小乘保果之僻. 譏刺三藏斷滅之非. 故

身子善吉. 齊敎專小初不曾聞大乘威德.

或[&FFFF]#然棄[&FFFF]#. 或怖畏[&FFFF]#華. 不知是何言. 不

知以何答. 然方等彈斥敎. 在三藏之後. 被

訶之時. 應在十二年前. 何以得知. 皆追述

昔訶驗是前事何者前已[&FFFF]#敎得道. 證於

無學. 荷佛恩深心相體信. 不復□怒. 自昔

至今恣女掘之譏. 任淨名之折. 得爲恥小

[&FFFF]#大之益. 喩如肆酪作生蘇. 卽此義也. 按

無量義. 得知方等是三藏之後. 爲第三時

敎也. 按無量義經云. 次說摩訶般若華嚴

海. 空歷劫修行者. 此是方等之後. 而明大

品. 大品或說無常無我. 或說於空. 或說不

生不滅. 皆歷色心至一切種智. 句句□轉

明修行法. 卽是歷劫修行之意也. 又云. 百千

比丘萬億人天. 得須陀洹及阿羅漢. 住□支

經數: 一七一六

經名: 妙法蓮華經玄義卷第十下

頁數: 八○八

上              欄

佛者. 驗是共般若也. 而言華嚴海空者. 若

作寂滅道場之華嚴. 此非次第. 今依法性

論云. 鈍根菩薩三處入法界. 初則般若次則

法華後則涅槃. 因般若入法界. 卽是華嚴

海空. 又華嚴時節長. 昔小機未入如聾如

[&FFFF]#. 今聞般若卽能得入. 卽其義焉. 大品通

三乘人可得有四果. 華嚴隔小故無此義.

故方等之後次說般若. 爲第四時敎也. 復

言熟蘇味者. 命令轉敎領知衆物. 心漸通

泰. 自知螢火不及日光. 敬伏之情倍更轉

熟. 如從生蘇轉成熟蘇也. 又解. 般若之後

明華嚴海空者. 卽是圓頓法華敎也. 何者初

成道時. 純說圓頓. 爲不解者大機未濃. 以

三藏方等般若. □汰淳熟根利障除. 堪聞圓

頓. 卽說法華開佛知見. 得入法界. 與華

嚴齊. 法性論中入者是也. 故下文云. 始見

我身入如來慧. 今聞是經入於佛慧. 初後

佛慧圓頓義齊. 故次般若之後說華嚴海

空. 齊法華也. 亦第五時敎也. 復言醍□者.

是衆味之後也. 涅槃稱爲醍□. 此經名大王

[&FFFF]#. 故知二經俱是醍□. 又燈明佛說法華經

竟. 卽於中夜唱入涅槃. 彼佛一化. 初說華

嚴後說法華. 迦葉佛時亦復如是. 悉不明

涅槃. 皆以法華爲後敎後味. 今佛熟前番

人. 以法華爲醍□. 更熟後段人. 重將般

若□汰方入涅槃. 復以涅槃爲後敎後味.

譬如田家. 先種先熟先收. 晩種後熟後收. 法

華八千聲聞. 無量損生菩薩. 卽是前熟果實.

於法華中收更無所作. 若五千自起人天被

中              欄

移. 皆是後熟涅槃中收. 爲此義故. 故云從

摩訶般若出大涅槃. 卽後番次第也. 按無

量義云. 摩訶般若次華嚴海空. 卽前番法華

中次第也. 問何意知鈍者 於法華不入. 更

用般若□汰. 答釋論云. 須菩提何故更問

菩薩畢定不畢定. 答云. 須菩提於法華中.

聞諸菩薩受記作佛. 今於般若中. 更問畢定

不畢定. 當知法華之後更明般若也. 三引

信解品. 四大聲聞領敎證次第者. 文云. 其

父先帝心子不得. 中止一城其家大富多

有□僕臣佐吏民. 亦甚衆多. 時貧窮子. 遇

到父舍疾走而去. 卽遣傍人急追將還. 窮

子驚愕稱怨大喚. 無罪囚執此必定死. 父

語使言. 不須此人勿强將來. 此領何義

領初成佛寂滅道場. 法身大士四十一地眷

屬圍□. 說圓頓敎門. 于時以大擬子機生

悶絶. 當知. 佛日初出頓敎先開. 譬如從牛

必先出乳. 爾時長者將欲誘引其子. 而以

方便. 密遣二人形色憔悴無威德者. 汝可

詣彼徐語窮子. 雇汝除糞. 卽脫纓珞著

垢□衣. 以方便故得近其子. 此領何義. 此

領次頓之後. 隱舍那威德相. 好作老比丘

像. 說三藏之敎. 二十年中常令除糞得一

日之價. 卽是從十二部後出修多羅. 于時

見思已斷無漏心淨. 譬如從乳出酪也. 又

經過是已後. 心相體信出入無難. 然其所止

故在本處. 此領何義. 明三藏之後次說方

等已得道果心相體信. 聞大名入住小名

出. 苦言彈訶名無難. 又進宅內名入. 入

下              欄

見群臣豪族大功德力. 聞寶炬陀羅尼. 見

不思議解脫神變故名入也. 出者止宿草

庵. 二乘境界名出也. 心相體信者. 得羅漢

已聞罵不瞋. 內心□愧. 不敢以聲聞支佛

法化人. 心漸淳熟如從酪出生蘇. 是名

從修多羅出方等經. 卽第三時敎也. 是時

長者有疾. 自知將死不久. 語窮子言. 我今

多有金銀珍寶倉庫. 盈溢其中. 多少所應

取與. 窮子受[&FFFF]#領知衆物. 而無□取一餐

之意. 然其所止故在本處. 此領何義. 從方

等後次說般若. 般若觀慧卽是家業. 歷於

名色乃至種智卽是衆物. 善吉等轉敎卽是

領知. 但爲菩薩說自不行證. 故無怖取. 卽

是從方等經出摩訶般若. 因是得識大士

法門. 滅破無知. 譬從生蘇出熟蘇. 是爲

第四時敎也. 復經少時. 父知子意漸已通

泰. 臨欲終時. 而命其子幷會親族. 卽自宣

言. 此實我子我實其父. 今吾所有皆是子有.

付以家業窮子歡喜. 得未曾有. 此領何義.

卽是般若之後次說法華. 先以領知庫藏諸

物. 後不須說但付業而已. 譬前轉敎皆知

法門. 不須重演觀法. 直破草庵賜一大

車. 授作佛記. 豈非明見佛性住大涅槃. 故

言從摩訶般若出大涅槃. 是時無明破中

道理顯. 其心皎潔如淸醍□. 卽是從於熟

蘇轉出醍□. 爲第五時敎也. 此五味敎. 調

熟一段漸機衆生. 如身子等大德聲聞. 於法

華中得受記[&FFFF]#. 見如來性成大果實. 如

秋收冬藏. 更無所作. 不生不生名大涅槃.

經數: 一七一六

經名: 妙法蓮華經玄義卷第十下

頁數: 八○九

上              欄

卽是前番. 從摩訶般若出妙法華. 爲未熟

者更論般若入於涅槃而見佛性. 卽是後

番. 又從般若出大涅槃也. 然二經敎意起

盡是同. 如法華三周說法. 斷奠聲聞咸歸

一實. 後開近顯遠明菩薩事. 涅槃亦爾. 先勝

三修斷奠聲聞入□密藏. 後三十六問明

菩薩事也. 又涅槃臨滅更扶三藏. 誡約將

來. 使末代鈍根不於佛法起斷滅見. 廣

開常宗破此[&FFFF]#倒. 令佛法久住. 如此等事

其意則別. 第五醍□佛性味同也. 三約五味

半滿相成者. 若直論五味猶同南師但得

方便. 若直半滿猶同北師但得其實. 今明五

味不離半滿. 半滿不離五味. 五味有半滿

則有慧方便解. 半滿有五味有方便慧解.

權實俱遊如鳥二翼. 雖復俱遊行藏得所.

若華嚴頓滿大乘家業. 但明一實不須方

便. 唯滿不半. 於漸成乳. 三藏客作但是方

便. 唯半不滿. 於漸成酪. 若方等彈訶則半

滿相對. 以滿斥半. 於漸成生蘇. 若大品領

敎帶半論滿. 半則通爲三乘. 滿則獨爲菩

薩. 於漸成熟蘇. 若法華付財廢半明滿. 若

無半字方便調熟鈍根. 則亦無滿字開佛

知見於漸成醍□. 如來殷勤稱歎方便者.

半有成滿之功. 意在此也. 四大聲聞領解.

無上寶聚不心自得. 安住實智中者. 皆由

半滿相成意在此也. 四明合不合者. 半滿

五味旣通約諸經. 諸經不同. 今當辨其開

合. 若華嚴正隔小明大. 於彼初分永無

聲聞. 後分則有. 雖復在坐如聾如[&FFFF]#. 非其

中              欄

境界. 爾時尙未有半. 何所論合. 次開三

乘引接小機. 令斷見思. 則以小隔大旣

不論滿. 何所可合. 故無量義云. 三法四果

二道不一. 不一卽不合也. 若方等敎. 或半滿

雙明. 或半滿相對. 或以滿彈半[&FFFF]#半聞滿.

雖知[&FFFF]#小猶未入大. 故云止宿草庵. 下劣

之心猶未能改. 則半滿不合. 般若以滿□

練於半. 命領家業. 明半方便通入無生. 半

字法門皆是摩訶衍. 是合其法. 而不□取

一餐之物. 卽是未合其人. 是故半滿不合.

若至法華. 覺悟化城云非眞實. 汝等所行

是菩薩道. 卽是合法. 汝實我子卽是合人.

人法俱合. 自鹿苑開權. 歷諸經敎來至法

華. 始得合實. 故無量義云. 四十餘年未顯

眞實. 若於法華未合. 於涅槃得合. 法性

論明中下二根入法界者. 卽是得合菩薩

也. 若論聲聞. 一□密合. 二顯露合. □密合

者. 初爲提謂說五戒法. 已有密悟無生忍

者. 肉修多羅方等般若. 豈無密悟. 此則不

論. 若就顯露. 未入位聲聞. 亦隨處得合. 例

如般若三百比丘得記者是也. 若住果聲聞

決至法華. 敦信令合. 若住果不合. 是增上

慢未入位. 五千簡衆起去. 到涅槃中. 方復

得合. 總就諸敎通作四句. 華嚴三藏非合

非不合. 方等般若一向不合法華一向合. 涅

槃亦合亦不合. 何者. 涅槃爲末代更開諸

權. 引後代鈍根. 故言亦不合. 問菩薩因法

華入法界. 與華嚴合. 不見因華嚴入一

乘與法華合. 答華嚴入法界. 卽是入一乘

下              欄

(云云). 五料簡者爲三意. 一約通別. 二益不益.

三約諸敎通別者. 夫五味半滿論別. 別有

齊限. 論通通於初後. 若華嚴頓乳別但在

初. 通則至後. 故無量義云. 次說般若歷劫

修行華嚴海空. 法華會入佛慧. 卽是通至二

經. 又像法決疑經云. 今日坐中無央數衆. 各

見不同. 或見如來入涅槃. 或見如來住世

一劫. 若減一劫若無量劫. 或見如來丈六之

身. 或見小身或見大身. 或見報身蓮華藏

世界海. 爲千百億釋迦牟尼佛說心地法

門. 或見法身同於虛空無有分別. 無相無

□遍同法界. 或見此處山林地土沙. 或見

七寶或見此處乃是三世諸佛所行之處. 或

見此處卽是不可思議諸佛境界眞實之法.

夫日初出先照高山. 日若垂沒. 亦應餘輝

峻嶺. 故蓮華藏海通至涅槃之後. 肉前敎耶.

若修多羅半酪之敎. 別論在第二時. 通論亦

至於後. 何者. 迦留陀夷. 於法華中面得授

記後入聚落被害. 作結戒緣起. 又如身

子法華請主. 後入滅. 均提持三衣至佛問(云

云). 豈非三藏至後耶. 釋論云. 從初鹿苑

至涅槃夜. 所說戒定慧. 結爲修[&FFFF]#路等藏.

當知. 三藏通至於後. 若方等敎半滿相對.

是生蘇敎. 別論是第三時. 通論亦至於後. 何

者. 陀羅尼云. 先於王舍城授諸聲聞記. 今

復於舍[&FFFF]#國祇陀林中. 復授聲聞記. 昔於

波羅柰授聲聞記. 身子云. 世尊不虛所言

眞實. 故能第二第三. 授我等記. 故知方等

至法華後. 般若帶半論滿. 是熟蘇敎. 別論

經數: 一七一六

經名: 妙法蓮華經玄義卷第十下

頁數: 八一○

上              欄

在第四時. 通論亦至初後. 何者. 從得道夜.

至泥洹夜. 常說般若. 又釋論云. 須菩提問

畢定不畢定. 當知. 般若亦至後. 若涅槃醍

□滿敎. 別論在第五時. 通論亦至於初. 何

者. 釋論云. 從初發心常觀涅槃行道. 前來

諸敎. 豈無發心菩薩觀涅槃耶. 大經云. 我

坐道場菩提樹下. 初成正覺. 爾時無量阿僧

祇□沙世界諸菩薩. 亦曾問我是甚深義. 然

其所問句義功德. 亦皆如是等無有異. 如

是問者. 則能利益無量衆生. 此則通至於

前. 若法華顯露邊論. 不見在前. □密邊論

理無障□. 故身子云. 我昔從佛聞如是法.

見諸菩薩受記作佛. 豈非證昔通記之文.

問涅槃追說四. 方等正開四. 別敎復有四.

若爲分別. 答涅槃當四通入佛性. 別敎次第

後見佛性. 方等保證二不見性. (云云). 二就

益不益料簡者. 若華嚴爲乳三藏爲酪. 此

則方便味濃大乘味薄. 釋此爲三. 一取用

益爲論. 如貴藥非病治. 賤藥是病宜. 貴藥

非宜. 徒服無益. 初說華嚴於初心未深

益於漸機亦未轉. 於二緣如乳. 若漸機

[&FFFF]#三藏. 能斷見思三毒稍盡. 卽轉凡成聖.

如變乳爲酪. 不可以用益謂賤勝不用

益謂貴劣. 華嚴亦如是. 於小如乳. 於大

如醍□. 少分譬喩不可全心也. 二如良醫

有一□方. 具十二藥三種最貴. 善占病相

盈縮所宜. 終不乖侯謬有所治. 佛亦如

是. 圓方妙治具十二部. 無問廣記最爲甚

深. 菩薩智利具足全服. 二乘病重以九爲

中              欄

劑. 此若不縮於病無益. 於不縮爲乳. 於

縮爲酪. 此取相生次第爲譬. 不取濃言

淺深. 三約行人心者. 脫華嚴時. 凡夫見思

不轉. 故言如乳. 說三藏時斷見思惑. 故

言如酪. 至方等時被挫[&FFFF]#伏. 不言眞極

故如生蘇. 至般若時. 領敎識法如熟蘇.

至法華時破無明. 開佛知見. 受記作佛心

已淸淨. 故言如醍□. 行人心生敎亦未轉.

行人心熟敎亦隨熟. 問爲一人[&FFFF]#五味. 爲

五人耶. 答自有一人[&FFFF]#一味. 如華嚴中純

一根性. 卽得醍□. 不歷五味也. 大經云. 雪

山有草. 牛若食者. 卽得醍□. 自有一人歷

五味. 如小乘根性. 於頓如乳三藏如酪. 乃

至醍□方乃究竟. 如大經云. 從牛出乳. 乃

至蘇出醍□. 自有利根菩薩. 未入位聲聞.

或於三藏中見性. 是歷二味. 自有方等中

見性. 是歷三味. 般若中見性. 是歷四味

如三百比丘. 大經云. 置毒乳中. 遍五味中

悉能殺人. 卽此意也. 三歷諸敎料簡者. 如

大經云. 凡夫如乳聲聞如酪. 菩薩如生熟

蘇. 佛如醍□. 今釋此譬. 總喩半滿五時. 凡

夫無治道全生如乳. 聲聞發眞通皆如酪.

通敎菩薩及二乘如生蘇. 別敎如熟蘇. 圓敎

如醍□. 今當敎各判五味. 大經云. 凡夫如

乳. 須陀洹如酪. 斯陀含如生蘇. 阿那含如

熟蘇. 阿羅漢支佛佛如醍□. 有超果者卽

得醍□. 或有味味入者. 此卽三藏敎中三意

也. 當通敎中五味者. 大經三十二云. 凡夫佛

性如雜血乳. 血者卽是無明行等. 一切煩惱.

下              欄

乳者卽善五陰. 是故我說從諸煩惱及善五

陰. 得三菩提. 如衆生身. 皆從精血而得成

就. 佛性亦爾. 須陀洹斯陀含. 斷少煩惱如

眞乳. 阿那含如酪. 阿羅漢如生蘇. 支佛至

十地菩薩如熟蘇. 佛如醍□. 起果不定(云云).

當別敎自明五味者. 第九云. 衆生如牛新

生血乳未別. 聲聞緣覺如酪. 菩薩之人如

生熟蘇. 諸佛世尊猶如醍□. 具有超果不

定(云云). 當圓敎但一味. 大經云. 雪山有草. 名

曰忍辱. 牛若食者卽得醍□. 正直純一. 故

不論五味. 若無差別中作差別者. 約名字

卽乃至究竟卽. 判五味相生也. 從佛出十

二部. 卽是出乳. 新醫用乳也. 可約四善根

就發中爲五味也. 六增數明敎者. 先約[&FFFF]#

次約本. 夫敎本逗機機旣不一. 敎[&FFFF]#衆多

何但半滿五時. 當知無量種敎. 今且增一至

八. 初約一法明開合者. 十方佛土中唯有

一乘法. 於此法不解全生如乳. 若欲開者

開圓出別敎一乘也. 若於別不解亦全生

如乳. 又開通一乘也. 若於通不解亦全生

如乳. 又開三藏一乘也. 雖開爲四. 皆名一

大乘法. 俱心佛果也. 若於三藏一乘得解

卽變乳成酪乃至入本一乘也(云云). 若於四

一乘不解又更於三藏開出聲聞支佛敎.

若斷結證果心漸通泰者. 卽[&FFFF]#二乘唯言

大乘心佛. 漸以般若□汰令心調熟. 卽廢

方便一乘唯圓實一乘. 故云. 如我本誓願.

今者已滿足. 化一切衆生. 皆令入佛道. 若

以小乘化. 我則墮□貪. 是事爲不可. 是故